61971J0020
DOMSTOLENS DOM (ANDEN AFDELING)
AF 7. JUNI 1972
Luisa Bertoni, gift Sereno Sabbatini,
mod Europa-Parlamentet
Sag 20/71
Processprog: Fransk
Angående:
Annullation af to afgørelser fra Europa-Parlamentet, hvorved sagsøgerinden fratages ud-landstillægget.
Domskonklusion:
Europa-Parlamentets afgørelser af henholdsvis 17. november 1970 og 24. februar 1971, hvorved sagsøgerinden fratages udlandstillægget, annulleres.
Generaladvokatens forslag til afgørelse:
Sagsøgerindens søgsmål kan ganske vist påkendes i realiteten, men sagsøgte bør frifindes, da intet berettiger den påståede annullation og statuering.
Sammendrag
Tjenestemand — udlandstillag — den berettigedes oegteskab — bevarelse af tillægget — betingelser — status som »familieoverhoved« — forskellig behandling af mandlige og kvindelige tjenestemænd — utilladelighed
(Vedtægt for EF's tjenestemænd, bilag VII)
Den ophævelse af udlandstillægget som følge af den berettigedes ægteskab, som kan være berettiget, såfremt ændringen af familiesituationen er af en sådan karakter, at der ikke længere kan tales om »udland«, skal imidlertid følge ensartede kriterier, som er uafhængige af kønsforskellen.
Når Vedtægten som betingelse for bevarelse af tillægget kræver, at der opnås status som »familieoverhoved« — som defineret i artikel 1, stk. 3 i bilag VII — har den følgelig indført en vilkårlig forskel i behandlingen af tjenestemænd.